

**RAPORT DE ASIGURARE LIMITATĂ**

**ASUPRA RAPORTARII PRIVIND DURABILITATEA**

**- *EXEMPLU*-**

**CUPRINS**

[EXEMPLU- RAPORT (NEMODIFICAT) DE ASIGURARE LIMITATĂ 2](#_Toc192242888)

[EXEMPLU -RAPORT (MODIFICAT) DE ASIGURARE LIMITATĂ 7](#_Toc192242889)

[EXEMPLE DE ASPECTE RECOMANDATE PENTRU INCLUDERE ÎN SCRISOAREA DE REPREZENTARE A CONDUCERII 12](#_Toc192242890)

[EXEMPLE DE LIMITĂRI INERENTE 14](#_Toc192242891)

# EXEMPLU- RAPORT (NEMODIFICAT) DE ASIGURARE LIMITATĂ

**al auditorului independent asupra Raportării privind durabilitatea [Consolidat/Neconsolidat]**

**pentru exercițiul financiar 202x**

*Către: Acţionarii entităţii [Numele entităţii]*

**Concluzia de asigurare limitată**

Am desfăşurat o misiune de asigurare limitată asupra Raportării privind durabilitatea inclusă în secțiunea [*numele secțiunii sau paginile de la X până la XX*] din Raportul Administratorilor Entității la data [*data*] și pentru perioada de la [*data*] până la [*data*], întocmită de [*Numele Entității] („Entitatea”*], cu sediul social înregistrat în România, Adresa XXXXXX/Cod unic de înregistrare fiscală ROXXXX, numărul de înregistrare la Registrul Comerțului JXXXXXXXXXX.

Pe baza procedurilor pe care le-am efectuat și a probelor pe care le-am obținut, **nu am luat cunoştinţă de niciun aspect** care să ne determine să considerăm că Raportarea privind durabilitatea a [*Numele Entității*] la data [*data*] și pentru perioada de la [*data*] până la [data] **nu este întocmita, sub toate aspectele semnificative, în conformitate cu** cadrul legislativ aplicabil de raportare privind durabilitatea prevăzut în *[selectați, după caz,* *Ordinul Ministrului Finanţelor nr. 2844/2016, Capitolul xx, secțiunile xxx sau Ordinul Ministrului Finanţelor nr. 1802/2014, Capitolul xx, secțiunile xxx[[1]](#footnote-1)]*, incluzând:

* conformitatea cu Standardele Europene de Raportare privind Durabilitatea („ESRS”), inclusiv faptul că procesul efectuat de Entitate pentru identificarea informațiilor prezentate în Raportarea privind durabilitatea (denumit „Procesul”) este în conformitate cu descrierea prevăzută în nota [X] și
* conformitatea prezentărilor de informații privind taxonomia, detaliate în Secțiunea de Mediu a Raportării privind durabilitatea, sub-secțiunea [XX], cu cerințele de raportare aplicabile ale Articolului 8 din Regulamentul (UE) nr. 852/2020 (denumit „Regulamentul privind Taxonomia”).

**Baza concluziei de asigurare**

Ne-am desfășurat misiunea de asigurare limitată în conformitate cu ISAE 3000 (Revizuit) *„Misiunile de asigurare, altele decât auditurile sau revizuirile informațiilor financiare istorice”.*

Responsabilitățile noastre conform acestui standard sunt detaliate în secțiunea *„Responsabilitățile Auditorului”* din cadrul raportului nostru.

Suntem independenți faţă de Entitate conform *Codului etic internațional pentru profesioniștii contabili (inclusiv Standardele Internaționale privind Independența)* emis de Consiliul pentru Standarde Internaţionale de Etică pentru Contabili (Codul IESBA), şi celorlalte cerințe etice relevante în România, inclusiv Legea nr. 162/2017 cu modificările ulterioare, pentru misiunea noastră de asigurare asupra Raportării privind Durabilitatea, și ne-am îndeplinit celelalte responsabilități etice în conformitate cu aceste cerințe și cu Codul IESBA.

Firma noastră aplică *Standardul Internațional privind Managementul Calităţii 1* şi, în consecință, menține un sistem amplu de management al calităţii care include politici şi proceduri documentate privind conformitatea cu cerințele etice, standardele profesionale şi cerințele legale şi de reglementare aplicabile.

Considerăm că probele pe care le-am obținut sunt suficiente și adecvate pentru a furniza o bază pentru concluzia noastră.

**[Evidențierea unor aspecte][[2]](#footnote-2)**

Atragem atenția asupra notei [X], care prezintă [*inserați descrierea*]. Concluzia noastră nu este modificată cu privire la acest aspect.

**Alte aspecte – Informații Comparative**

Misiunea noastră de asigurare nu se extinde la informațiile referitoare la perioade anterioare. Concluzia noastră nu este modificată cu privire la acest aspect.

*[Acest paragraf se poate particulariza, de la caz la caz, in funcție de informaţiile comparative prezentate]*

**Alte aspecte**

*[Dacă este cazul, inserați orice alte aspecte relevante pentru această misiune*

**Responsabilităţile pentru Raportarea privind durabilitatea**

Administratorii[[3]](#footnote-3) Entităţii sunt responsabili pentru proiectarea, implementarea și menținerea unui proces de identificare a informațiilor incluse în Raportarea privind durabilitatea, în conformitate cu ESRS, precum și pentru prezentarea acestui proces în nota [X] din Raportarea privind durabilitatea.  
Această responsabilitate include:

* + - înțelegerea contextului în care se derulează activitățile și relațiile de afaceri ale Entităţii și dezvoltarea unei înțelegeri a părților interesate afectate;
    - identificarea impacturilor actuale și potențiale (atât negative, cât și pozitive) legate de aspectele de durabilitate, precum și a riscurilor și oportunităților care afectează sau care ne putem aștepta să afecteze poziția financiară, performanța financiară, fluxurile de numerar, accesul la finanțare sau costul capitalului entității pe termen scurt, mediu sau lung;
    - evaluarea măsurii in care impacturile, riscurile și oportunitățile identificate în legătură cu aspectele de durabilitate sunt semnificative, prin selectarea și aplicarea unor praguri adecvate; și
    - elaborarea unor metodologii și formularea unor ipoteze care sunt rezonabile în circumstanțele date.

Administratorii Entității sunt, de asemenea, responsabili pentru întocmirea Raportării privind durabilitatea, în conformitate cu cadrul de raportare a durabilității prevăzut de lege, inclusiv:

* + - conformitatea cu Standardele europene de raportare privind durabilitatea (ESRS);
    - întocmirea prezentărilor de informații privind taxonomia, în Secțiunea de Mediu, subsecțiunea [XX], din Raportarea privind durabilitatea, în conformitate cu Articolul 8 din Regulamentul (UE) nr. 852/2020 („Regulamentul privind Taxonomia”);
    - proiectarea, implementarea și menținerea acelor controale interne considerate necesare pentru a permite întocmirea Raportării privind durabilitatea fără denaturări semnificative, cauzate fie de fraudă, fie de eroare; și
    - selectarea și aplicarea unor metode adecvate de raportare a durabilității, precum și formularea de ipoteze și estimări cu privire la prezentările de informații individuale privind durabilitatea, care sunt rezonabile în circumstanțele date.

Persoanele responsabile cu guvernanța au responsabilitatea de a supraveghea procesul de raportare privind durabilitatea al [*Numele Entității*].

**Limitări inerente în întocmirea Raportării privind durabilitatea**

În raportarea informațiilor prognozate, în conformitate cu Standardele Europene de Raportare privind Durabilitatea (ESRS), Administratorii Entității trebuie să întocmească aceste informații prognozate pe baza unor ipoteze prezentate cu privire la evenimente care pot avea loc în viitor și la acțiuni viitoare posibile ale Entității. Rezultatul real este probabil să fie diferit, deoarece evenimentele anticipate nu au loc întotdeauna conform așteptărilor.

La determinarea prezentărilor de informații din Raportarea privind durabilitatea, Administratorii Entității interpretează termeni juridici nedefiniți și alți termeni. Acești termeni juridici nedefiniți și alți termeni pot fi interpretați diferit, inclusiv în ceea ce privește conformitatea juridică a interpretării lor și, în consecință, sunt supuși unor incertitudini.

*[Dacă este cazul, inserați orice alte limitări inerente sau incertitudini relevante pentru această misiune – vă rugăm să consultați Exemplele atașate, care pot fi considerate relevante pentru includere în această secțiune.]*

**Responsabilităţile auditorului**

Obiectivele noastre constau în planificarea şi efectuarea misiunii de asigurare în aşa fel încât să obținem o asigurare limitată cu privire la măsura în care Raportarea privind durabilitatea este lipsita de denaturări semnificative, cauzate fie de fraudă, fie de eroare, și în emiterea unui raport de asigurare limitată care include concluzia noastră.

Denaturările pot fi cauzate fie de fraudă, fie de eroare și sunt considerate semnificative dacă se poate preconiza, în mod rezonabil, că acestea, individual sau cumulat, vor influența deciziile utilizatorilor luate în baza Raportării privind durabilitatea, în ansamblul său.

Ca parte a unei misiuni de asigurare limitată în conformitate cu ISAE 3000 (Revizuit), exercităm raţionamentul profesional şi menținem scepticismul profesional pe parcursul întregii misiuni.

Procedurile într-o misiune de asigurare limitată diferă ca natură și plasare în timp și sunt mai restrânse decât cele dintr-o misiune de asigurare rezonabilă. În consecință, nivelul de asigurare obținut într-o misiune de asigurare limitată este semnificativ mai redus decât asigurarea care ar fi fost obținută dacă s-ar fi desfășurat o misiune de asigurare rezonabilă.

Responsabilitățile noastre în ceea ce privește Raportarea privind durabilitatea, în legătură cu Procesul, includ:

* + - Obținerea unei înțelegeri a Procesului, dar nu în scopul formulării unei concluzii privind eficacitatea acestuia, inclusiv privind rezultatul Procesului;
    - Proiectarea și efectuarea de proceduri pentru a evalua dacă Procesul este consecvent cu descrierea acestuia făcută de Entitate, așa cum este prezentat în nota [X].

Alte responsabilități ale noastre în ceea ce privește Raportarea privind durabilitatea includ:

* + - Obținerea unei înțelegeri a mediului de control al entității, a proceselor și a sistemelor de informații relevante pentru întocmirea Raportării privind durabilitatea, dar fără a evalua proiectarea anumitor activități de control, fără obținerea de probe despre implementarea acestora sau a testa eficacitatea lor operațională;
    - Identificarea prezentărilor de informații în care este probabil să apară denaturări semnificative, cauzate fie de fraudă, fie de eroare;
    - Proiectarea și efectuarea de proceduri ca răspuns la prezentările de informații din Raportarea privind durabilitatea, în care este probabil să apară denaturări semnificative. Riscul de a nu detecta o denaturare semnificativă cauzată de fraudă este mai mare decât în cazul unei erori, deoarece frauda poate implica complicitate, falsificare, omisiuni intenționate, prezentări eronate sau eludarea controlului intern.

**Sinteza activității efectuate**

O misiune de asigurare limitată implică efectuarea de proceduri pentru obținerea de probe cu privire la Raportarea privind durabilitatea.

Natura, plasarea în timp și amploarea procedurilor selectate depind de raţionamentul profesional, inclusiv identificarea prezentărilor de informații în care este probabil să apară denaturări semnificative, cauzate fie de fraudă, fie de eroare, în Raportarea privind durabilitatea.

În desfășurarea misiunii noastre de asigurare limitată, în ceea ce privește Procesul, noi:

* Am obţinut o înţelegere a Procesului prin:
* efectuarea de intervievări pentru a înțelege sursele informațiilor utilizate de conducere (de exemplu, acorduri cu părțile interesate, planuri de afaceri și documente privind strategia); şi
* inspectarea/examinarea documentației interne a companiei referitoare la Procesul său; și
* Am evaluat dacă probele obținute ca urmare a procedurilor noastre privind Procesul Entităţii sunt consecvente cu descrierea Procesului prezentată în nota [X].

În desfășurarea misiunii noastre de asigurare limitată, în ceea ce privește Raportarea privind durabilitatea, noi:

* Am obținut o înțelegere a proceselor de raportare ale Entității, relevante pentru întocmirea Raportării sale de durabilitate;
* Am evaluat dacă informațiile semnificative obținute prin Procesul de identificare a informațiilor **necesare de prezentat** în Raportarea privind durabilitatea sunt incluse în Raportarea privind durabilitatea;
* Am evaluat dacă structura și modul de prezentare a Raportării privind durabilitatea sunt conforme cu Standardele Europene de Raportare privind Durabilitatea (ESRS);
* *[Dacă este cazul - Am efectuat [intervievări ale personalului relevant și] proceduri analitice asupra prezentărilor de informaţii selectate din Raportarea privind durabilitatea];*
* *[Dacă este cazul - Am efectuat proceduri de fond pe baza unui eșantion de prezentări de informații selectate din Raportarea privind durabilitatea];*
* Am obținut probe privind metodele de realizare a estimărilor semnificative și a informațiilor prognozate și despre modul în care aceste metode au fost aplicate;
* Am obținut o înțelegere a procesului de identificare a activităților economice eligibile pentru taxonomie și aliniate cu taxonomia și a prezentărilor de informații corespunzătoare din Raportarea privind durabilitatea.
* *[Inserați alte proceduri efectuate în legătură cu prezentările de informații privind taxonomia UE];*
* *[Inserați un rezumat al naturii și amplorii oricăror alte proceduri efectuate în legătură cu prezentările de informații din Raportarea privind durabilitatea care furnizează informații suplimentare ce pot fi relevante pentru înțelegerea de către utilizatori a procedurilor efectuate pentru a susține concluzia noastră și nivelul de asigurare obținut]*

**Restricţii de utilizare (\*)**

[*paragraf opţional*]

**[Data / Locul]**

**[Numele firmei de audit] / [RPE/Autorizație nr. ]**

**[Adresa]**

**Semnat de Auditor/Partener [Nume și Prenume /RPE/Certificat nr. ]**

**[Semnătură/parafă]**

# EXEMPLU -RAPORT (MODIFICAT) DE ASIGURARE LIMITATĂ

**al auditorului independent asupra Raportării privind durabilitatea**

**[Consolidat/Neconsolidat]**

**pentru** **exercițiul financiar 202x**

*Către: Acționarii [Numele Entității]*

**Concluzia de asigurare limitată cu rezerve**

Am desfășurat o misiune de asigurare limitată asupra Raportării privind durabilitatea inclus în secțiunea [*numele secțiunii sau paginile de la X până la XX*] din Raportul Administratorilor Entității la data [*data*] și pentru perioada de la [*data*] până la [*data*], întocmită de [*Numele Entități*i] („*Entitatea*”), cu sediul social înregistrat în România, Adresa XXXXXX/Cod unic de înregistrare fiscală ROXXXX, numărul de înregistrare la Registrul Comerțului JXXXXXXXXXX.

Pe baza procedurilor pe care le-am efectuat și a probelor pe care le-am obținut, **cu excepţia efectelor şi a posibilelor efecte ale aspectelor** descrise în paragraful *“Baza concluziei cu rezerve”*, **nu am luat cunoştinţă de niciun alt aspect** care să ne determine să consideram că Raportarea privind durabilitatea a [*Numele Entității*] la data [*data*] și pentru perioada de la [*data*] până la [*data*] **nu este întocmita, sub toate aspectele semnificative, în conformitate cu** cadrul legislativ aplicabil de raportare a durabilității prevăzut în [*selectați, după caz, Ordinul Ministrului Finanțelor nr. 2844/2016, Capitolul xx, secțiunile xxx sau Ordinul Ministrului Finanțelor nr. 1802/2014, Capitolul xx, secțiunile xxx[[4]](#footnote-4)*], incluzând:

* conformitatea cu Standardele Europene de Raportare privind Durabilitatea („ESRS”), inclusiv faptul că procesul efectuat de Entitate pentru identificarea informațiilor prezentate în Raportarea privind durabilitatea (denumit „Procesul”) este în conformitate cu descrierea prevăzută în nota [X] și
* conformitatea prezentărilor de informații privind taxonomia, detaliate în Secțiunea de Mediu a Raportarii privind durabilitatea, sub-secțiunea [XX], cu cerințele de raportare aplicabile ale Articolului 8 din Regulamentul (UE) nr. /852/2020 (denumit „Regulamentul privind Taxonomia”).

**Baza concluziei cu rezerve**

*[****Descrierea efectului*** - *Compania a prezentat [...] Nu am reușit să obținem probe suficiente și adecvate cu privire la [...] la data de [dată] și pentru perioada de la [dată] la [dată] din cauza [...]. Prin urmare, nu am reușit să determinăm dacă erau necesare ajustări cu privire la [...].*

Ne-am desfășurat misiunea de asigurare limitată în conformitate cu ISAE 3000 (Revizuit) *„Misiunile de asigurare, altele decât auditurile sau revizuirile informațiilor financiare istorice”.*

Responsabilitățile noastre conform acestui standard sunt detaliate în secțiunea *„Responsabilitățile Auditorului”* din cadrul raportului nostru.

Suntem independenți faţă de Entitate conform *Codului etic internațional pentru profesioniștii contabili (inclusiv Standardele Internaționale privind Independența)* emis de Consiliul pentru Standarde Internaţionale de Etică pentru Contabili (Codul IESBA), şi celorlalte cerințe etice relevante în România, inclusiv Legea nr. 162/2017 cu modificările ulterioare, pentru misiunea noastră de asigurare asupra Raportării privind durabilitatea, și ne-am îndeplinit celelalte responsabilități etice în conformitate cu aceste cerințe și cu Codul IESBA.

Firma aplică *Standardul Internațional privind Managementul Calităţii 1* şi, în consecință, menține un sistem amplu de management al calităţii care include politici şi proceduri documentate privind conformitatea cu cerințele etice, standardele profesionale şi cerințele legale şi de reglementare aplicabile.

Considerăm că probele pe care le-am obținut sunt suficiente și adecvate pentru a furniza o bază pentru concluzia noastră.

**[Evidențierea unor aspecte][[5]](#footnote-5)**

Atragem atenția asupra notei [X], care prezintă [*inserați descrierea*]. Concluzia noastră nu este modificată cu privire la acest aspect.

**Alte aspecte – Informații Comparative**

Misiunea noastră de asigurare nu se extinde la informațiile referitoare la perioade anterioare. Concluzia noastră nu este modificată cu privire la acest aspect.

*[Acest paragraf se poate particulariza, de la caz la caz, in funcție de informaţiile comparative prezentate]*

**Alte aspecte**

*[Dacă este cazul, inserați orice alte aspecte relevante pentru această misiune*

**Responsabilităţile pentru Raportarea privind durabilitatea**

Administratorii[[6]](#footnote-6) Entităţii sunt responsabili pentru proiectarea, implementarea și menținerea unui proces de identificare a informațiilor incluse în Raportarea privind durabilitatea, în conformitate cu ESRS, precum și pentru prezentarea acestui proces în nota [X] din Raportarea privind durabilitatea.  
Această responsabilitate include:

* + - înțelegerea contextului în care se derulează activitățile și relațiile de afaceri ale Entităţii și dezvoltarea unei înțelegeri a părților interesate afectate;
    - identificarea impacturilor actuale și potențiale (atât negative, cât și pozitive) legate de aspectele de durabilitate, precum și a riscurilor și oportunităților care afectează sau care ne putem aștepta să afecteze poziția financiară, performanța financiară, fluxurile de numerar, accesul la finanțare sau costul capitalului entității pe termen scurt, mediu sau lung;
    - evaluarea măsurii in care impacturile, riscurile și oportunitățile identificate în legătură cu aspectele de durabilitate sunt semnificative, prin selectarea și aplicarea unor praguri adecvate; și
    - elaborarea unor metodologii și formularea unor ipoteze care sunt rezonabile în circumstanțele date.

Administratorii Entității sunt, de asemenea, responsabili pentru întocmirea Raportării privind durabilitatea, în conformitate cu cadrul de raportare a durabilității prevăzut de lege, inclusiv:

* + - conformitatea cu Standardele Europene de Raportare privind Durabilitatea (ESRS);
    - întocmirea prezentărilor de informații privind taxonomia, în Secțiunea de Mediu, subsecțiunea [XX], din Raportarea privind durabilitatea, în conformitate cu Articolul 8 din Regulamentul (UE) nr. 852/2020 („Regulamentul privind Taxonomia”);
    - proiectarea, implementarea și menținerea acelor controale interne considerate necesare pentru a permite întocmirea Raportării privind durabilitatea fără denaturări semnificative, cauzate fie de fraudă, fie de eroare; și
    - selectarea și aplicarea unor metode adecvate de raportare a durabilității, precum și formularea de ipoteze și estimări cu privire la prezentările de informații individuale privind durabilitatea, care sunt rezonabile în circumstanțele date.

Persoanele responsabile cu guvernanța au responsabilitatea de a supraveghea procesul de raportare privind durabilitatea al [*Numele Entității*].

**Limitări inerente în întocmirea Raportării privind Durabilitatea**

În raportarea informațiilor prognozate, în conformitate cu Standardele Europene de Raportare privind Durabilitatea (ESRS), Administratorii Entității trebuie să întocmească aceste informații prognozate pe baza unor ipoteze prezentate cu privire la evenimente care pot avea loc în viitor și la acțiuni viitoare posibile ale Entității. Rezultatul real este probabil să fie diferit, deoarece evenimentele anticipate nu au loc întotdeauna conform așteptărilor.

La determinarea prezentărilor de informații din Raportarea privind durabilitatea, Administratorii Entității interpretează termeni juridici nedefiniți și alți termeni. Acești termeni juridici nedefiniți și alți termeni pot fi interpretați diferit, inclusiv în ceea ce privește conformitatea juridică a interpretării lor și, în consecință, sunt supuși unor incertitudini.

*[Dacă este cazul, inserați orice alte limitări inerente sau incertitudini relevante pentru această misiune – vă rugăm să consultați Exemplele atașate, care pot fi considerate relevante pentru includere în această secțiune.]*

**Responsabilităţile auditorului**

Obiectivele noastre constau în planificarea şi efectuarea misiunii de asigurare în aşa fel încât să obținem o asigurare limitată cu privire la măsura în care Raportarea privind durabilitatea este lipsita de denaturări semnificative, cauzate fie de fraudă, fie de eroare, și în emiterea unui raport de asigurare limitată care include concluzia noastră.

Denaturările pot fi cauzate fie de fraudă, fie de eroare și sunt considerate semnificative dacă se poate preconiza, în mod rezonabil, că acestea, individual sau cumulat, vor influența deciziile utilizatorilor luate în baza Raportării privind durabilitatea, în ansamblul său.

Ca parte a unei misiuni de asigurare limitată în conformitate cu ISAE 3000 (Revizuit), exercităm raţionamentul profesional şi menținem scepticismul profesional pe parcursul întregii misiuni.

Procedurile într-o misiune de asigurare limitată diferă ca natură și plasare în timp și sunt mai restrânse decât cele dintr-o misiune de asigurare rezonabilă. În consecință, nivelul de asigurare obținut într-o misiune de asigurare limitată este semnificativ mai redus decât asigurarea care ar fi fost obținută dacă s-ar fi desfășurat o misiune de asigurare rezonabilă.

Responsabilitățile noastre în ceea ce privește Raportarea privind durabilitatea, în legătură cu Procesul, includ:

* + - Obținerea unei înțelegeri a Procesului, dar nu în scopul formulării unei concluzii privind eficacitatea acestuia, inclusiv privind rezultatul Procesului;
    - Proiectarea și efectuarea de proceduri pentru a evalua dacă Procesul este consecvent cu descrierea acestuia făcută de Entitate, așa cum este prezentat în nota [X].

Alte responsabilități ale noastre în ceea ce privește Raportarea privind durabilitatea includ:

* + - Obținerea unei înțelegeri a mediului de control al entității, a proceselor și a sistemelor de informații relevante pentru întocmirea Raportării privind durabilitatea, dar fără a evalua proiectarea anumitor activități de control, fără obținerea de probe despre implementarea acestora sau a testa eficacitatea lor operațională;
    - Identificarea prezentărilor de informații în care este probabil să apară denaturări semnificative, cauzate fie de fraudă, fie de eroare;
    - Proiectarea și efectuarea de proceduri ca răspuns la prezentările de informații din Raportarea privind durabilitatea, în care este probabil să apară denaturări semnificative. Riscul de a nu detecta o denaturare semnificativă cauzată de fraudă este mai mare decât în cazul unei erori, deoarece frauda poate implica complicitate, falsificare, omisiuni intenționate, prezentări eronate sau eludarea controlului intern.

**Sinteza activității efectuate**

O misiune de asigurare limitată implică efectuarea de proceduri pentru obținerea de probe cu privire la Raportarea privind durabilitatea.

Natura, plasarea în timp și amploarea procedurilor selectate depind de raţionamentul profesional, inclusiv identificarea prezentărilor de informații în care este probabil să apară denaturări semnificative, cauzate fie de fraudă, fie de eroare, în Raportarea privind durabilitatea.

În desfășurarea misiunii noastre de asigurare limitată, în ceea ce privește Procesul, noi:

* Am obţinut o înţelegere a Procesului prin:
* efectuarea de intervievări pentru a înțelege sursele informațiilor utilizate de conducere (de exemplu, acorduri cu părțile interesate, planuri de afaceri și documente privind strategia); şi
* inspectarea/examinarea documentației interne a companiei referitoare la Procesul său; și
* Am evaluat dacă probele obținute ca urmare a procedurilor noastre privind Procesul Entităţii sunt consecvente cu descrierea Procesului prezentată în nota [X].

În desfășurarea misiunii noastre de asigurare limitată, în ceea ce privește Raportarea privind Durabilitatea, noi:

* Am obținut o înțelegere a proceselor de raportare ale Entității, relevante pentru întocmirea Raportării sale privind durabilitatea;
* Am evaluat dacă informațiile semnificative obținute prin Procesul de identificare a informațiilor **necesare de prezentat** în Raportarea privind durabilitatea sunt incluse în Raportarea privind durabilitatea;
* Am evaluat dacă structura și modul de prezentare a Raportării privind durabilitatea sunt conforme cu Standardele europene de raportare privind durabilitatea (ESRS);
* *[Dacă este cazul - Am efectuat [intervievări ale personalului relevant și] proceduri analitice asupra prezentărilor de informaţii selectate din Raportarea privind durabilitatea];*
* *[Dacă este cazul - Am efectuat proceduri de fond pe baza unui eșantion de prezentări de informații selectate din Raportarea privind durabilitatea];*
* Am obținut probe privind metodele de realizare a estimărilor semnificative și a informațiilor prognozate și despre modul în care aceste metode au fost aplicate;
* Am obținut o înțelegere a procesului de identificare a activităților economice eligibile pentru taxonomie și aliniate cu taxonomia și a prezentărilor de informații corespunzătoare din Raportarea privind durabilitatea.
* *[Inserați alte proceduri efectuate în legătură cu prezentările de informații privind taxonomia UE];*
* *[Inserați un rezumat al naturii și amplorii oricăror alte proceduri efectuate în legătură cu prezentările de informații din Raportarea privind durabilitatea care furnizează informații suplimentare ce pot fi relevante pentru înțelegerea de către utilizatori a procedurilor efectuate pentru a susține concluzia noastră și nivelul de asigurare obținut]*

**Restricţii de utilizare (\*)**

[*paragraf opţional*]

**[Data / Locul]**

**[Numele firmei de audit] / [RPE/Autorizaţie nr. ]**

**[Adresa]**

**Semnat de Auditor/Partener Audit [Nume și prenume RPE/Certificat nr. ]**

**[Semnătură/parafă]**

# EXEMPLE DE ASPECTE RECOMANDATE PENTRU INCLUDERE ÎN SCRISOAREA DE REPREZENTARE A CONDUCERII

Noi, administratorii[[7]](#footnote-7) *[Numele entității]*, am întocmit Raportarea privind durabilitatea inclusa în secțiunea [*numele secțiunii sau paginile de la X până la XX*] din Raportul Administratorilor pentru perioada/exerciţiul financiar 20XX, în conformitate cu cadrul legislativ aplicabil de raportare a durabilității prevăzut în [*selectați, după caz, Ordinul Ministrului Finanțelor nr. 2844/2016 sau Ordinul Ministrului Finanțelor nr. 1802/2014, cu modificările ulterioare*].

*[Inserați detalii cu privire la prevederile tranzitorii de care s-a beneficiat în întocmirea Raportării privind durabilitatea].*

Noi, administratorii, suntem responsabili pentru dezvoltarea și implementarea unui proces de identificare a informațiilor prezentate în Raportarea privind durabilitatea, în conformitate cu ESRS, și pentru prezentarea acestui proces în paragraful „Baza pentru întocmire” de la pagina [X] din Raportarea privind durabilitatea. Această responsabilitate include:

* înțelegerea contextului în care au loc activitățile și relațiile de afaceri ale entității și dezvoltarea unei înțelegeri a părților interesate afectate;
* identificarea impacturilor actuale și potențiale (atât negative, cât și pozitive) legate de aspectele de sustenabilitate, precum și a riscurilor și oportunităților care afectează sau care ne putem așteptă să afecteze poziția financiară, performanța financiară, fluxurile de numerar, accesul la finanțare sau costul capitalului entității pe termen scurt, mediu sau lung;
* evaluarea măsurii in care impacturile, riscurile și oportunitățile identificate în legătură cu aspectele de durabilitate sunt semnificative, prin selectarea și aplicarea unor praguri adecvate; și
* elaborarea unor metodologii și formularea unor ipoteze care sunt rezonabile în circumstanțele date.

Noi, Administratorii, suntem, de asemenea, responsabili pentru întocmirea Raportării privind durabilitatea, în conformitate cu cadrul legislativ aplicabil de raportare a sustenabilității prevăzut în [*selectați, după caz, Ordinul Ministrului Finanţelor nr. 2844/2016, Capitolele de la XX la XX sau Ordinul Ministrului Finanţelor nr. 1802/2014, Capitolele de la XX la XX, cu modificările ulterioare*], inclusiv:

* întocmirea în conformitate cu Standardele europene de raportare privind durabilitatea;
* proiectarea, implementarea și menținerea controalelor interne pe care conducerea le consideră necesare pentru a asigura întocmirea Raportării privind durabilitatea fără denaturări semnificative, cauzate fie de fraudă, fie de eroare;
* selectarea și aplicarea unor metode adecvate de raportare a durabilității, precum și formularea de ipoteze și estimări cu privire la prezentările de informații individuale privind durabilitatea, care sunt rezonabile în circumstanțele date;
* întocmirea prezentărilor de informații din Raportarea privind durabilitatea, în conformitate cu Articolul 8 din Regulamentul (UE) nr. 852/2020 („Regulamentul privind Taxonomia”);
* prezentarea și raportarea procesului nostru de evaluare a [dublei] semnificatii pentru a identifica informațiile care trebuie prezentate în Raportarea privind durabilitatea conform ESRS și pentru includerea unei descrieri a acestui proces în Raportarea privind durabilitatea;
* *dacă este cazul* - respectarea cerinței de a marca Raportarea privind durabilitatea în conformitate cu cadrul legislativ aplicabil de raportare a durabilității;
* asigurarea că entitatea păstrează înregistrări adecvate, atât cu privire la întocmirea Raportării privind durabilitatea, cât și la întocmirea și aprobarea altor informații prezentate în acesta;
* *dacă este cazul* - identificarea limitei corespunzătoare de raportare pentru Raportarea privind durabilitatea, mai ales in cazul informațiilor aplicabile referitoare la lanțul valoric al entității („*informații despre lanțul valoric*”);
* menționarea, colectarea și verificarea, după caz, a informațiilor din lanțul valoric ce trebuie incluse în Raportarea privind durabilitatea a Entității;
* informarea noastră cu privire la alte informații care vor fi incluse în Raportarea privind durabilitatea; referirea la sau descrierea adecvată a criteriilor aplicabile utilizate, inclusiv cine le-a dezvoltat;
* desfășurarea și implementarea unui proces de due diligence în legătură cu aspectele de durabilitate pentru Entitate, precum și supravegherea altor membri ai personalului implicați în întocmirea Raportării privind durabilitatea;
* proiectarea și implementarea controalelor interne pentru a preveni și detecta frauda;
* identificarea și descrierea oricăror limitări inerente în măsurarea sau evaluarea informațiilor supuse asigurării limitate conform ESRS;
* stabilirea de ținte, obiective și alte criterii de performanță, și implementarea acțiunilor pentru atingerea acestor ținte, obiective și criterii de performanță.

Această responsabilitate include, de asemenea, proiectarea, implementarea și menținerea unor controale interne pe care le considerăm noi, Administratorii, ca fiind relevante pentru întocmirea Raportării privind durabilitatea, în conformitate cu cadrul legislativ aplicabil de raportare a durabilității prevăzut în *[selectați după caz – de exemplu, Ordinul Ministrului Finanțelor nr. 2844/2016 sau Ordinul Ministrului Finanțelor nr. 1802/2014, cu modificările ulterioare*], astfel încât acesta să nu conțină denaturări semnificative, cauzate fie de fraudă, fie de eroare, și selectarea și aplicarea metodelor adecvate de raportare a sustenabilității, precum și formularea de ipoteze și estimări despre prezentările de informații individuale de durabilitate care sunt rezonabile în circumstanțele date.

**Numele, Funcția si Semnăturile persoanelor responsabile cu guvernanța**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# EXEMPLE DE LIMITĂRI INERENTE

**care pot fi luate în considerare de către auditor pentru a fi incluse**

**în Raportul de Asigurare Limitată, conform prevederilor CSRD**

Acest material are rolul de a detalia câteva exemple de limitări inerente referitoare la evaluarea Raportării privind durabilitatea, supusa asigurării limitate, care au fost luate în considerare în procesul de elaborare a Modelului de Raport de Asigurare Limitată prezentat mai sus, după cum urmează:

* Estimările, aproximările și/sau prognozele utilizate de Entitate în întocmirea și prezentarea Raportării privind durabilitatea sunt supuse unei incertitudini inerente semnificative. Măsura în care Raportarea privind durabilitatea conține prezentări de informații calitative, cantitative, obiective, subiective, istorice și prognozate, implică, de asemenea, un grad semnificativ de incertitudine. Selectarea de către conducere a unor tehnici de estimare, aproximare sau prognoză, diferite dar acceptate, ar fi putut conduce la valori sau prezentări raportate care să fie semnificativ diferite. Pentru evitarea oricărui dubiu, aria de aplicare a misiunii noastre și responsabilitățile noastre nu vor implica realizarea procedurilor necesare pentru a oferi asigurări asupra fiabilității, compilării corecte sau acurateței informațiilor prognozate.
* Anumiți indicatori raportați în cadrul Raportării privind Durabilitatea pot fi supuși unor limitări inerente, de exemplu, informațiile furnizate de terți cu privire la datele privind emisiile din cadrul lanțului valoric.
* În cazul în care informațiile estimate, aproximative și/sau prognozate sunt furnizate de conducere cu privire la informații din lanțul valoric, este posibil să nu putem verifica sau compara aceste informații în totalitate.
* Când este cazul, așa cum este descris în prezentările referitoare la ESRS - E1 Schimbările climatice, cuantificarea emisiilor de gaze cu efect de seră (GHG) este supusă unei incertitudini semnificative inerente în măsurare din cauza cunoștințelor științifice incomplete utilizate pentru a determina factorii de emisii și valorile pentru a combina emisiile diferitelor gaze. Cuantificarea gazelor cu efect de seră este inevitabil supusă unei incertitudini semnificative ca rezultat al incertitudinii atât științifice, cât și de estimare. Incertitudinea de estimare poate apărea din cauza:

1. Incertitudinii inerente în cuantificarea inputurilor, cum ar fi datele de activitate și factorii de emisii, care sunt utilizate în modelele matematice de estimare a emisiilor (incertitudine de măsurare);
2. imposibilității acestor modele de a caracteriza cu precizie și exactitate relațiile dintre diversele inputuri și emisiile rezultate în toate circumstanțele (incertitudine de model); și
3. faptului că incertitudinea poate crește pe măsură ce cantitățile de emisii cu diferite niveluri de incertitudine în măsurare și calcul sunt agregate (incertitudine de agregare).

* Natura aspectelor de durabilitate și absența unor standarde externe consecvente permit adoptarea unor metodologii de măsurare diferite, dar acceptabile, ceea ce poate duce la variații între entități. Metodologiile de măsurare adoptate pot afecta, de asemenea, comparabilitatea aspectelor de durabilitate raportate de diferite organizații și, de asemenea, de la un an la altul în cadrul aceleiași organizații, pe măsură ce metodologiile se dezvoltă.

În cazul în care Practicianul detectează alte limitări inerente decât cele descrise mai sus, acesta poate decide să le detalieze în secțiunea relevantă a raportului de asigurare limitată prezentat.

1. *În cazul instituțiilor financiare sau non-financiare reglementate de BNR sau ASF, vă rugăm să identificați cadrul de raportare aplicabil.*  [↑](#footnote-ref-1)
2. *Paragraf opţional, în funcţie de circumstanţe* [↑](#footnote-ref-2)
3. A se particulariza in functie de sistemul de administrare - unitar sau dualist - al Entitatii [↑](#footnote-ref-3)
4. *În cazul instituțiilor financiare sau non-financiare reglementate de BNR sau ASF, vă rugăm să identificați cadrul de raportare aplicabil.*  [↑](#footnote-ref-4)
5. *Paragraf opţional, în funcţie de circumstanţe* [↑](#footnote-ref-5)
6. A se particulariza in functie de sistemul de administrare - unitar sau dualist - al Entitatii [↑](#footnote-ref-6)
7. *A se particulariza in funcție de sistemul de administrare - unitar sau dualist - al Entității* [↑](#footnote-ref-7)